pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดการอบรมหลักสูตร “ผู้บริหารด้านดิจิทัลภาครัฐ”
วันศุกร์ที่ 3 สิงหาคม 2561
รองปลัดกระทรวงดิจิทัลฯ เป็นประธานเปิดการอบรมหลักสูตร “ผู้บริหารด้านดิจิทัลภาครัฐ”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการฝึกอบรมหลักสูตร “ผู้บริหารด้านดิจิทัลภาครัฐ” (Digital Leadership for Executive Level) โดยสถาบันพัฒนาบุคลากรด้านดิจิทัลภาครัฐ (TDGA) สํานักงานพัฒนารัฐบาลดิจิทัล (องค์การมหาชน) และมหาวิทยาลัยศรีปทุม จัดขึ้น ซึ่งหลักสูตรฯ ดังกล่าวออกแบบมาเพื่อให้ผู้บริหารระดับสูงของภาครัฐ ได้ตระหนักถึงความสําคัญของเทคโนโลยีดิจิทัล รวมถึงการเปลี่ยนแปลงของยุคสมัยที่มีเทคโนโลยีดิจิทัลเข้ามามีส่วนสําคัญ พร้อมทบทวนนโยบายและยุทธศาสตร์ที่เกี่ยวข้องขององค์กรที่รับผิดชอบ รวมถึงผลักดันให้เกิดการเปลี่ยนแปลงกระบวนการทํางาน แนวทางการให้บริการ ส่งเสริมการพัฒนาบุคลากร เพื่อการนําเทคโนโลยีดิจิทัลมาใช้ในการยกระดับคุณภาพการการบริหารจัดการ การให้บริการของภาครัฐที่มีการเชื่อมโยงข้อมูล การให้บริการระหว่างหน่วยงานภาครัฐด้วยกันเอง และระหว่างหน่วยงานภาครัฐกับประชาชน ซึ่งเป็นไปตามนโยบายของรัฐบาลในการให้ความสําคัญกับการพัฒนาบุคลากรภาครัฐ และคณะรัฐมนตรีได้มีมติเห็นชอบแนวทางการพัฒนาทักษะด้านดิจิทัลของข้าราชการและบุคลากรภาครัฐ อันจะนําไปสู่การเป็นรัฐบาลดิจิทัลเต็มรูปแบบในอนาคตอันใกล้ เมื่อวันที่ 3 สิงหาคม 2561 ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-กระทรวงพลังงานส่งเสริมการใช้พลังงานทางเลือก
วันพฤหัสบดีที่ 1 มิถุนายน 2560
กระทรวงพลังงานส่งเสริมการใช้พลังงานทางเลือก
รัฐมนตรีว่าการกระทรวงพลังงานร่วมงานเปิดตัว "พีทีทีกรุ๊ป อีวี บัส" รถโดยสารพลังงานไฟฟ้า ส่งเสริมการใช้พลังงานทางเลือกสนองนโยบายรัฐ มุ่งหวังเป็นต้นแบบนวัตกรรมและเทคโนโลยีในอนาคต
พลเอก อนันตพร กาญจนรัตน์ รัฐมนตรีว่าการกระทรวงพลังงาน เป็นประธานเปิดงาน "พีทีที กรุ๊ป อีวี บัส รถโดยสารพลังงานไฟฟ้า" พร้อมผู้บริหารกระทรวงพลังงาน โดยมีนายเทวินทร์ วงศ์วานิช ประธานเจ้าหน้าที่บริษัทและกรรมการผู้จัดการใหญ่ บริษัท ปตท. จํากัด (มหาชน) ให้การต้อนรับ ซึ่งถือเป็นโครงการนําร่องการใช้พลังงานเชื้อเพลิงไฟฟ้าในกลุ่มรถโดยสารสาธารณะ ตามแผนการขับเคลื่อนภารกิจด้านพลังงาน เพื่อส่งเสริมการใช้ยานยนต์ไฟฟ้า (EV) ในประเทศไทย
พีทีที กรุ๊ป อีวี บัส มีขนาดเทียบเท่ารถมินบัส โดยมีจํานวนทั้งสิ้น 3 คัน ประกอบด้วย รถโดยสารทั่วไป 2 คัน และรถที่มีการติดตั้งอุปกรณ์พิเศษรองรับผู้พิการ 1 คัน แต่ละคันสามารถรองรับผู้โดยสารนั่งได้จํานวน 20 คน ผู้โดยสารยืนจํานวน 20 คน รวม 40 คน ขับเคลื่อนด้วยพลังงานไฟฟ้า 100% พร้อมระบบปรับอากาศภายในตัวรถ กักเก็บพลังงานด้วยแบตเตอร์รี่ลิเธียมขนาด 35.3 กิโลวัตต์-ชั่วโมง (kWh) สําหรับรถโดยสารทั่วไป และขนาด 80 กิโลวัตต์-ชั่วโมง (kWh) สําหรับรถที่มีอุปกรณ์พิเศษเพื่อผู้พิการ ใช้เวลาในการชาร์จแบบเร็ว 20 นาที และแบบปกติ 2 ชั่วโมง วิ่งได้ระยะทาง 30 กิโลเมตร และ 60-100 กิโลเมตร ขึ้นอยู่กับประเภทของแบตเตอร์รี่ต่อการชาร์จ 1 ครั้ง ซึ่งได้มีการติดตั้งจุดชาร์จ ณ อาคารเอนเนอร์ยี่คอมเพล็กซ์ โดย พีทีที กรุ๊ป อีวี บัส จะวิ่งในเส้นทางอาคารเอนเนอร์ยี่คอมเพล็กซ์ ไปยังสถานีรถไฟฟ้า BTS หมอชิต/MRT จตุจักร
รัฐบาลไทย-ข่าวทำเนียบรัฐบาล-เร่งเดินหน้า 5 โครงการ ลดความเหลื่อมล้ำ
วันพฤหัสบดีที่ 8 พฤศจิกายน 2561
เร่งเดินหน้า 5 โครงการ ลดความเหลื่อมล้ํา
รัฐบาลเร่งรัดขับเคลื่อนงานสําคัญเพื่อให้ประชาชนมีคุณภาพชีวิตที่ดี ได้แก่ จัดตั้งโรงเรียนคุณภาพประจําตําบลที่ท้องถิ่นยอมรับ เพื่อให้แต่ละตําบลมีโรงเรียนคุณภาพดีอย่างน้อย 1 แห่ง
พฤหัสบดีที่ 8 พ.ย.61
เร่งเดินหน้า 5 โครงการ ลดความเหลื่อมล้ํา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งรัดขับเคลื่อนงานสําคัญเพื่อให้ประชาชนมีคุณภาพชีวิตที่ดี ได้แก่ จัดตั้งโรงเรียนคุณภาพประจําตําบลที่ท้องถิ่นยอมรับ เพื่อให้แต่ละตําบลมีโรงเรียนคุณภาพดีอย่างน้อย 1 แห่ง จัดทําโครงการฝายมีชีวิตเพื่อชะลอน้ําและเติมน้ําในลุ่มน้ํา โดยประชาชนในพื้นที่ร่วมแรงร่วมใจกันออกแบบและก่อสร้าง สร้างศูนย์ความเป็นเลิศด้านการวิจัยของประเทศในด้านต่าง ๆ เช่น ด้านยางพารา ปาล์ม ข้าว หรือไม้มีค่า พัฒนาการท่องเที่ยวชุมชน เพื่อเพิ่มรายได้ให้กับคนในท้องถิ่น ช่วยดึงดูดการท่องเที่ยวสู่หมู่บ้าน โดยชุมชนมีส่วนร่วม รวมทั้งจัดตั้งสํานักงานลดความเหลื่อมล้ําและแก้ไขปัญหาความยากจน เพื่อเป็นกลไกหลักในการทํางานเพื่อประชาชนอย่างต่อเนื่องและเป็นรูปธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จับมือ กทม. โอนพื้นที่ โครงการเคหะชุมชนฉลองกรุง ให้ กทม. ดูแล
วันศุกร์ที่ 15 พฤษภาคม 2563
พม. จับมือ กทม. โอนพื้นที่ โครงการเคหะชุมชนฉลองกรุง ให้ กทม. ดูแล
พม. จับมือ กทม. โอนพื้นที่ โครงการเคหะชุมชนฉลองกรุง ให้ กทม. ดูแล
เมื่อวันที่ 14 พ.ค. 63 เวลา 14.30 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ ตัวแทนของการเคหะแห่งชาติ (กคช.) ตัวแทนกรุงเทพมหานคร โดยสํานักงานเขตหนอกจอก และตัวแทนชาวชุมชนโครงการเคหะชุมชนฉลองกรุง เขตหนองจอก ได้มาร่วมประชุมลงบันทึกความเข้าใจร่วมกันในการโอนพื้นที่สาธารณะประโยชน์ของโครงการเคหะชุมชนฉลองกรุง ให้กับ กทม. ดูแลเป็นผลสําเร็จแล้ว ซึ่งปัญหาการโอนพื้นที่ดังกล่าวมีมาเป็นระยะเวลายาวนาน จนเมื่อตนได้ลงพื้นที่ไปพบกับชาวชุมชน เมื่อปลายเดือนเมษายนที่ผ่านมา โดยขอให้ทุกฝ่ายได้พูดคุยทําความเข้าใจกัน
นายจุติ กล่าวเพิ่มเติมว่า สําหรับพื้นที่สาธารณะประโยชน์ที่จะทําการโอนให้กับ กทม. ดูแลต่อไปนั้น เป็นพื้นที่ 5 แปลง ที่อยู่ในโครงการเคหะชุมชนฉลองกรุง จํานวน 6 ชุมชน ซึ่งต่อไป กทม. จะเข้ามาพิจารณาจัดสรรงบประมาณ เพื่อนํามาปรับปรุงพื้นที่ สร้างอาคาร และจัดการให้เป็นประโยชน์ต่อพี่น้องประชาชนในชุมชนต่อไป ด้านประธานชุมชนที่มาเป็นตัวแทนชาวชุมชนในวันนี้ ได้แสดงความพึงพอใจเป็นอย่างมาก เพราะก่อนหน้านี้ได้มีการร้องเรียนไปยัง กทม. และยังมีปัญหาติดขัด วันนี้จึงถือว่าเป็นวันที่รอคอย สามารถทําให้ข้อตกลงได้ข้อยุติและประสบความสําเร็จไปได้ด้วยดี
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ "ลักษณ์" ติดตามสถานการณ์น้ำและการบริหารจัดการน้ำ ลุ่มน้ำเพชรบุรี (เขื่อนแก่งกระจาน และเขื่อนเพชร)
วันพุธที่ 22 สิงหาคม 2561
รัฐมนตรีช่วยเกษตรฯ "ลักษณ์" ติดตามสถานการณ์น้ําและการบริหารจัดการน้ํา ลุ่มน้ําเพชรบุรี (เขื่อนแก่งกระจาน และเขื่อนเพชร)
รัฐมนตรีช่วยเกษตรฯ "ลักษณ์" ติดตามสถานการณ์น้ําและการบริหารจัดการน้ํา ลุ่มน้ําเพชรบุรี (เขื่อนแก่งกระจาน และเขื่อนเพชร) พร้อมมอบหมายกรมชลประทานบูรณาการกับหน่วยงานที่เกี่ยวข้อง เฝ้าระวังและติดตามสถานการณ์น้ําอย่างใกล้ชิด
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์น้ําและการบริหารจัดการน้ํา ลุ่มน้ําเพชรบุรี (เขื่อนแก่งกระจาน และเขื่อนเพชร) ณ โครงการส่งน้ําและบํารุงรักษาเพชรบุรี ว่า สถานการณ์น้ําในแม่น้ําเพชรบุรี จ.เพชรบุรี ปัจจุบัน (ข้อมูล ณ วันที่ 22 ส.ค. 61) มีปริมาณน้ําจากเขื่อนแก่งกระจาน จํานวน 773 ล้าน ลบ.ม. คิดเป็นร้อยละ 109 ของความจุอ่างฯ ส่งผลให้บริเวณ อ.แก่งกระจาน และ อ.ท่ายาง มีน้ําล้นตลิ่งบริเวณพื้นที่ลุ่มต่ําริม 2 ฝั่งแม่น้ํา ซึ่งปริมาณน้ําในเขื่อนแก่งกระจานมีแนวโน้มลดลงอย่างต่อเนื่อง ส่วนบริเวณหน้าเขื่อนเพชร กระทรวงเกษตรฯ โดยกรมชลประทาน ได้ผันน้ําเข้าระบบชลประทาน และคลองระบายน้ํา D9 รวมกันประมาณ 120 ลบ.ม./วินาที เร่งระบายน้ําไปออกทะเล ส่วนที่เหลือจะควบคุมให้ไหลผ่านเขื่อนเพชรลงสู่แม่น้ําเพชรบุรี ในอัตราประมาณ 160 ลบ.ม./วินาที ซึ่งจะไหลผ่าน อ.ท่ายาง และ อ.บ้านลาด ขณะนี้ยังไม่ได้รับผลกระทบน้ําล้นตลิ่ง ส่วนพื้นที่บริเวณที่ลุ่มต่ําในเขตเทศบาลเมืองเพชรบุรี ได้รับผลกระทบมีน้ําล้นตลิ่งในบางแห่ง อาทิ บริเวณสนามฟุตบอลวิทยาลัยเทคนิคเพชรบุรี โรงน้ําแข็งธนสิทธิ์ สะพานลําไย และสะพานใหญ่ เป็นต้น
ทั้งนี้ จังหวัดเพชรบุรีและหน่วยงานที่เกี่ยวข้อง ได้เข้าไปแก้ไขปัญหาด้วยการเสริมกระสอบทรายในพื้นที่ดังกล่าวแล้ว พร้อมกับให้เจ้าหน้าที่เฝ้าระวังและติดตามสถานการณ์อย่างใกล้ชิด และประชาสัมพันธ์แจ้งเตือนประชาชนให้รับทราบสถานการณ์อย่างต่อเนื่อง อย่างไรก็ตาม ได้มอบหมายให้กรมชลประทาน ร่วมกับจังหวัดเพชรบุรีและหน่วยงานที่เกี่ยวข้อง บูรณาการทํางานร่วมกันในการเฝ้าระวังและติดตามสถานการณ์น้ําอย่างใกล้ชิด โดยเฉพาะในพื้นที่เสี่ยงน้ําท่วมต่าง ๆ อีกทั้งให้กรมชลประทานเตรียมความพร้อม โดยติดตั้งเครื่องสูบน้ําเพื่อเร่งระบายน้ํา หากเกิดน้ําท่วมขังในเขตชุมชน พื้นที่เศรษฐกิจ และพื้นที่การเกษตร รวมทั้ง การเตรียมพร้อมเครื่องจักรกล เครื่องมือต่าง ๆ และเจ้าหน้าที่ในการให้ความช่วยเหลือประชาชนได้ตลอด 24 ชั่วโมง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ท่าอากาศยานดอนเมือง (ทดม.) ประกาศปรับเวลาการเปิดให้บริการ และมาตรการในการจำกัดช่องทางเข้า - ออกภายในอาคารผู้โดยสาร ตาม พ.ร.ก.ฉุกเฉิน [กระทรวงคมนาคม]
วันเสาร์ที่ 4 เมษายน 2563
ท่าอากาศยานดอนเมือง (ทดม.) ประกาศปรับเวลาการเปิดให้บริการ และมาตรการในการจํากัดช่องทางเข้า - ออกภายในอาคารผู้โดยสาร ตาม พ.ร.ก.ฉุกเฉิน [กระทรวงคมนาคม]
ท่าอากาศยานดอนเมือง (ทดม.) ประกาศปรับเวลาการเปิดให้บริการ และมาตรการในการจํากัดช่องทางเข้า - ออกภายในอาคารผู้โดยสาร ตาม พ.ร.ก.ฉุกเฉิน
ท่าอากาศยานดอนเมือง (ทดม.) ประกาศปรับเวลาการเปิดให้บริการ และมาตรการในการจํากัดช่องทางเข้า - ออกภายในอาคารผู้โดยสาร ตาม พ.ร.ก.ฉุกเฉิน ดังนี้
อาคารผู้โดยสารระหว่างประเทศ อาคาร 1 ทดม. เปิดให้บริการ 24 ชั่วโมง
- ชั้น 1 (ขาเข้าระหว่างประเทศ) เปิดทางเข้าเฉพาะประตู 1 เท่านั้น สําหรับทางออกให้ใช้ประตู 1 และ 6
- ชั้น 3 (ขาออกระหว่างประเทศ) เปิดทางเข้า - ออก เฉพาะประตู 1 เท่านั้น
- ผู้ที่ใช้สะพานเชื่อมจากโรงแรมอมารีแอร์พอร์ต สามารถเข้าอาคารผู้โดยสาร ได้เฉพาะที่ ชั้น 1 ประตู 1 เท่านั้น
อาคารผู้โดยสารภายในประเทศ อาคาร 2 ทดม. เปิดให้บริการ เวลา 06.00 น. - 20.30 น.
- ชั้น 1 (ขาเข้าภายในประเทศ) เปิดทางเข้า - ออก เฉพาะประตู 15 เท่านั้น
- ชั้น 3 (ขาออกภายในประเทศ) เปิดทางเข้าเฉพาะประตู 14 เท่านั้น สําหรับทางออกให้ใช้ประตู 15
ทางเชื่อมระหว่างอาคารจอดรถ 7 ชั้น และอาคารผู้โดยสารภายในประเทศ อาคาร 2 ทดม. กําหนดช่องทางการเข้า - ออก ดังนี้
- ชั้น 2 เปิดเฉพาะทางเข้า ตั้งแต่เวลา 04.45 น. - 20.30 น. สําหรับทางออกเปิด 24 ชั่วโมง
- ชั้น 1, 3 และ 4 ปิดการใช้งาน
สําหรับ ผู้ที่ผ่านประตูทางเข้าต้องผ่านการคัดกรองด้วยการตรวจวัดอุณหภูมิ หากมีอุณหภูมิร่างกายสูงกว่าหรือเท่ากับ 37.5 องศาเซลเซียส เจ้าหน้าที่จะแนะนําให้พักรอ และทําการตรวจซ้ําอีกครั้ง ซึ่งหากยังตรวจพบอุณหภูมิร่างกายสูงกว่าค่าที่กําหนด จะไม่ได้รับอนุญาตให้เข้าอาคาร ในกรณีที่เป็นผู้โดยสาร ทดม.จะประสานทางสายการบินที่ผู้โดยสารสํารองที่นั่งไว้ รวมทั้งเจ้าหน้าที่แพทย์ร่วมกันประเมินอาการ เพื่อพิจารณาว่าจะอนุญาตให้ผู้โดยสารเดินทางหรือไม่
ทั้งนี้ ทดม.ขอความร่วมมือให้ใช้ประตูทางเข้า-ออกที่กําหนดไว้เท่านั้น จึงขออภัยในความไม่สะดวกมา ณ ที่นี้
นอกจากนี้ ทดม.ยังคงเฝ้าระวังและติดตามข่าวสารตลอดเวลาหากได้รับการประกาศแจ้งเตือนการยกระดับในเรื่องดังกล่าว และประสานงานกับกระทรวงสาธารณสุขอย่างต่อเนื่อง เพื่อติดตามสถานการณ์และมาตรการต่าง ๆ อย่างใกล้ชิดหากพบเห็นปัญหาการให้บริการ หรือปัญหาอื่น ๆ สามารถแจ้งไปยัง AOT Contact Center 1722 หรือศูนย์ประชาสัมพันธ์ ทดม.โทร 0 2535 1192 ตลอด 24 ชั่วโมง
************************
ส่วนกิจการพิเศษและมวลชนสัมพันธ์
ท่าอากาศยานดอนเมือง
รัฐบาลไทย-ข่าวทำเนียบรัฐบาล-ออมสิน ปรับลดดอกเบี้ยสอดคล้อง กนง. ลดดอกเบี้ยเงินกู้ 0.125-0.25% ไม่ปรับดอกเบี้ยเงินฝาก
วันศุกร์ที่ 22 พฤษภาคม 2563
ออมสิน ปรับลดดอกเบี้ยสอดคล้อง กนง. ลดดอกเบี้ยเงินกู้ 0.125-0.25% ไม่ปรับดอกเบี้ยเงินฝาก
ธนาคารออมสิน ลดดอกเบี้ยสอดคล้องทิศทางนโยบายดอกเบี้ยของ กนง. ร่วมบรรเทาผลกระทบจากไวรัสโควิด-19 พร้อมดูแลลูกค้ารายย่อย ประกาศลดอัตราดอกเบี้ยเงินกู้ 0.125-0.25% มีผลวันที่ 25 พฤษภาคม 2563 ส่วนดอกเบี้ยเงินฝากไม่ปรับลดเพราะมุ่งส่งเสริมการออมต่อเนื่อง
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ด้วยภารกิจหลักของธนาคารออมสินในการเป็นกลไกส่งเสริมเศรษฐกิจของประเทศตามนโยบายรัฐบาล ภายใต้สถานการณ์และสอดคล้องกับทิศทางดอกเบี้ยนโยบายตามประกาศของคณะกรรมการนโยบายการเงิน (กนง.) รวมถึงมุ่งให้ความสําคัญต่อสภาวะการดํารงชีพในการช่วยแบ่งเบาภาระลูกค้าและประชาชน ธนาคารฯ จึงได้ปรับลดอัตราดอกเบี้ยเงินกู้ มีผลตั้งแต่วันที่ 25 พฤษภาคม 2563 เป็นต้นไป โดยอัตราดอกเบี้ยเงินกู้ปรับลด 0.125-0.25% ได้แก่ อัตราดอกเบี้ยเงินกู้ขั้นต่ําประเภทเงินกู้ที่มีระยะเวลา หรือ MLR (Minimum Lending Rate) ปรับลดลงจาก 6.275% เป็น 6.150% (ปรับลด 0.125%) อัตราดอกเบี้ยเงินกู้ขั้นต่ําประเภทเงินเบิกเกินบัญชี หรือ MOR (Minimum Overdraft Rate) ปรับลดลงจาก 6.245% เป็น 5.995% (ปรับลด 0.25%) และอัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) ปรับลดลงจาก 6.370% เป็น 6.245% (ปรับลด 0.125%)
สําหรับดอกเบี้ยเงินฝากไม่มีการปรับลดแต่อย่างใด โดยธนาคารออมสินในฐานะสถาบันการเงินเพื่อการออม ยังคงส่งเสริมภาคการออมต่อเนื่องต่อไป หรือภายหลังจากการประชุมครั้งต่อไปของ กนง. ในวันที่ 24 มิถุนายน 2563 ซึ่งธนาคารจะมีการพิจารณาทบทวนการปรับอัตราดอกเบี้ยอีกครั้ง
ทั้งนี้ การปรับลดดอกเบี้ยเงินกู้ และยังคงอัตราดอกเบี้ยเงินฝาก นั้น ธนาคารฯ ยังต้องแบกรับต้นทุนในส่วนนี้อยู่ แต่ขณะนี้อยู่ระหว่างการขอลดการนําเงินสมทบเข้ากองทุนพัฒนาระบบสถาบันการเงินเฉพาะกิจ (SFIF) เช่นเดียวกับธนาคารพาณิชย์ ที่ธนาคารแห่งประเทศไทยได้ผ่อนปรนให้ลดการนําเงินสมทบกองทุนเพื่อการฟื้นฟูและพัฒนาระบบสถาบันการเงิน (FIDF) ซึ่งการได้ลดเงินสมทบเข้ากองทุนฯ (SFIF) จะสามารถนํามาชดเชยค่าใช้จ่ายในส่วนนี้ได้ จึงหวังว่าจะได้รับการผ่อนปรนในระยะอันใกล้นี้เช่นกัน
“ปัจจัยการแพร่ระบาดไวรัสโควิด-19 มีผลกระทบต่อระบบเศรษฐกิจ และส่งผลต่อความเป็นอยู่ของประชาชน ธนาคารออมสินจึงหวังเป็นอย่างยิ่งว่าการปรับลดดอกเบี้ยในครั้งนี้จะช่วยบรรเทาผลกระทบให้ประชาชนและลูกค้าของธนาคารฯ ได้ไม่มากก็น้อย” ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-เฉลิมชัย ย้ำ "เทคโนโลยีสมัยใหม่" จะเข้ามาเพิ่มความสะดวกให้ผู้บริโภค
วันพุธที่ 20 พฤศจิกายน 2562
เฉลิมชัย ย้ํา "เทคโนโลยีสมัยใหม่" จะเข้ามาเพิ่มความสะดวกให้ผู้บริโภค
เฉลิมชัย ย้ํา "เทคโนโลยีสมัยใหม่" จะเข้ามาเพิ่มความสะดวกให้ผู้บริโภค ด้วยการเชื่อมโยงการซื้อขายในโลกออนไลน์และออฟไลน์เข้าด้วยกัน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เยี่ยมชมรูปแบบร้านค้าปลีกแนวใหม่ “HEMA” (เหอหม่า) ซูเปอร์มาร์เก็ตติดแอร์ระบบ “ดิจิทัล”เต็มรูปแบบที่ผสมผสานการช้อปปิ้งออนไลน์ และออฟไลน์เป็นหนึ่งเดียว โดยทําหน้าที่เป็นศูนย์กระจายสินค้าขนาดย่อมในการจัดส่งอาหารสดที่จําหน่ายผ่านเว็บไซต์ “ทีมอลล์” ไปยังผู้บริโภคชาวจีนในรัศมี 3 กิโลเมตร ภายในเวลาครึ่งชั่วโมง ซึ่งทั้งขบวนการสามารถทําได้ผ่านแพลตฟอร์มดิจิทัลของอาลีบาบาทั้งหมด อย่ไรก็ตาม จุดเด่นของ “เหอหม่า” มีหลายอย่าง เช่น ระบบ Cashless Supermarket ไม่ต้องพกเงินสดมา แต่จ่ายผ่านโมบายแอปพลิเคชั่น “เถาเป่า” หรืออาลีเพย์ได้ทันที รวมทั้งระบบจ่ายเงินแบบสแกนใบหน้า (Face recognition) โดยสินค้าทุกชิ้นจะมีคิวอาร์โค้ด เพื่อระบุรายละเอียดต่าง ๆ อาทิ วันผลิต วันหมดอายุ ที่มาของสินค้า การนําไปทําอาหาร การเก็บรักษา เป็นต้น
สําหรับสินค้าไทยที่เป็นที่นิยมมาก ได้แก่ ผลไม้ชนิดต่าง ๆ โดยเฉพาะมะพร้าวน้ําหอม ซึ่งมียอดจําหน่าย 40,000 ลูกต่อวัน นอกจากนี้ ยังมีสินค้าข้าวจากไทยที่ได้รับความนิยมอย่างมากด้วยเช่นกัน ปัจจุบันไทยสามารถส่งออกผลไม้ไปจีน ที่ได้รับอนุญาตแล้ว จํานวน 22 ชนิด ซึ่งผลไม้ที่ได้รับความนิยมอย่างมาก อาทิ ทุเรียน มังคุด มะพร้าว ลําไย โดยจีนมีปริมาณนําเข้าเพิ่มขึ้นจากปี 2561 มากกว่า 100 เปอร์เซ็นต์ ทุเรียน นําเข้ากว่า 430,000 ตัน มะพร้าว 160,000 ตัน มังคุด 150,000 ตัน มีมูลค่ารวมกว่า 1,600 ล้านดอลล่าร์สหรัฐ
"เราจะนําเทคโนโลยีใหม่ ๆ เข้าไปปรับใช้ เพื่อช่วยให้เกษตรกรไทย มีช่องทางในการตลาดเพิ่มมากขึ้น รวมทั้งรักษาและพัฒนาคุณภาพสินค้าเกษตรไทยให้ได้มาตรฐาน เพื่อให้ผู้บริโภคทั้งในและต่างประเทศได้บริโภคสินค้าเกษตรคุณภาพสูงจากไทย" นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.มท. เป็นประธานการประชุมหารือข้อราชการในพื้นที่จังหวัดร้อยเอ็ด และกลุ่มจังหวัดภาคเหนือตอนล่าง 2
วันจันทร์ที่ 16 กรกฎาคม 2561
รมว.มท. เป็นประธานการประชุมหารือข้อราชการในพื้นที่จังหวัดร้อยเอ็ด และกลุ่มจังหวัดภาคเหนือตอนล่าง 2
รมว.มท. เป็นประธานการประชุมหารือข้อราชการในพื้นที่จังหวัดร้อยเอ็ด และกลุ่มจังหวัดภาคเหนือตอนล่าง 2
เมื่อวันที่ 14 ก.ค. 2561 เวลา 13.00 น. ณ ศาลากลางจังหวัดร้อยเอ็ด พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือข้อราชการและเตรียมความพร้อมการประชุมคณะรัฐมนตรีอย่างเป็นทางการนอกสถานที่ ครั้งที่ 5/2561 โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย อธิบดี ผู้ว่าราชการจังหวัดร้อยเอ็ด อุบลราชธานี ศรีสะเกษ อํานาจเจริญ ยโสธร และผู้เกี่ยวข้อง ร่วมประชุม
พลเอก อนุพงษ์ได้กล่าวชื่มชมในความกล้าหาญและเสียสละของ นาวาตรี สมาน กุนัน ผู้ที่อุทิศความช่วยเหลือเพื่อนมนุษย์จนกระทั่งตนเองเสียชีวิตในการลําเลียงถังอากาศเพื่อสนับสนุนภารกิจช่วยเหลือผู้ประสบภัยในวนอุทยานถ้ําหลวง-ขุนน้ํานางนอน และขอให้ชาวจังหวัดร้อยเอ็ดได้ภาคภูมิใจในตัว นาวาตรี สมานฯ และการใดที่จะดูแลครอบครัว คุณพ่อ คุณแม่ของนาวาตรีสมานฯ ได้ รัฐบาลก็พร้อมและยินดีเป็นอย่างยิ่ง พร้อมทั้งมอบหมายให้จังหวัดร้อยเอ็ดจัดงานพระราชทานเพลิงศพให้สมเกียรติ
จากนั้น รัฐมนตรีว่าการกระทรวงมหาดไทย ได้มอบนโยบายในการประชุมหารือข้อราชการ โดยกล่าวว่า การลงพื้นที่ของคณะรัฐมนตรีและการประชุมคณะรัฐมนตรีอย่างเป็นทางการนอกสถานที่จะเกิดประโยชน์ในการมารับฟังการสะท้อนความต้องการของคนในพื้นที่จริงๆ ถือเป็นโอกาสดีในการนําเสนอแผนงาน/โครงการที่ต้องการรับการสนับสนุนจากรัฐบาลซึ่งมีผลกระทบต่อภาพรวมของกลุ่มจังหวัดในวงกว้างโดยยึดกับยุทธศาสตร์การพัฒนาภาคหรือกลุ่มจังหวัด
สุดท้าย นายบุญธรรม เลิศสุขีเกษม รองปลัดกระทรวงมหาดไทย ได้กล่าวถึงการจัดเตรียมการประชุมคณะรัฐมนตรีอย่างเป็นทางการนอกสถานที่ ครั้งที่ 5/2561 และการเตรียมความพร้อมในการขอรับการสนับสนุนงบประมาณร่วมกับผู้ว่าราชการจังหวัดในกลุ่มจังหวัดภาคตะวันออกเฉียงเหนือตอนล่าง 2 และผู้เกี่ยวข้องต่อไป
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหารร่วมพิธีตักบาตรพระสงฆ์ 89 รูป ถวายเป็นพระราชกุศลแด่ รัชกาลที่ 9
วันพฤหัสบดีที่ 11 มกราคม 2561
รมว.กระทรวงดิจิทัลฯ นําคณะผู้บริหารร่วมพิธีตักบาตรพระสงฆ์ 89 รูป ถวายเป็นพระราชกุศลแด่ รัชกาลที่ 9
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารกระทรวงฯ เข้าร่วมพิธีทําบุญตักบาตรพระสงฆ์ จํานวน 89 รูป เพื่ออุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ เมื่อวันที่ 11 มกราคม 2561 ณ พระที่นั่งทรงธรรม มณฑลพิธีท้องสนามหลวง เขตพระนคร กรุงเทพฯ
*****************************
รัฐบาลไทย-ข่าวทำเนียบรัฐบาล-กรมสรรพสามิตมอบถุงยังชีพให้แก่ประชาชนที่ได้รับความเดือดร้อนจากการแพร่ระบาดของเชื้อไวรัสโควิด-19 [กระทรวงการคลัง]
วันศุกร์ที่ 8 พฤษภาคม 2563
กรมสรรพสามิตมอบถุงยังชีพให้แก่ประชาชนที่ได้รับความเดือดร้อนจากการแพร่ระบาดของเชื้อไวรัสโควิด-19 [กระทรวงการคลัง]
กรมสรรพสามิตมอบถุงยังชีพให้แก่ประชาชนที่ได้รับความเดือดร้อนจากการแพร่ระบาดของเชื้อไวรัสโควิด-19
นายพชร อนันตศิลป์ อธิบดีกรมสรรพสามิต ผู้บริหาร ข้าราชการและเจ้าหน้าที่กรมสรรพสามิต มอบถุงยังชีพให้แก่ประชาชนชุมชนวัดจันทรสโมสร และชุมชนโดยรอบ ซึ่งได้รับความเดือดร้อนจากการแพร่ระบาดของเชื้อไวรัสโควิด-19 จํานวน 500 ชุด ประกอบด้วย ข้าวสาร บะหมี่กึ่งสําเร็จรูป น้ําตาล น้ําปลา ปลากระป๋อง ยาลดไข้ แก้ปวด หน้ากากอนามัย และเจลแอลกอฮอล์ เพื่อช่วยบรรเทาความเดือดร้อน จากผลกระทบการแพร่ระบาดของเชื้อไวรัสดังกล่าวด้วย การมอบถุงยังชีพครั้งนี้ ได้รับความร่วมมือจากสํานักงานเขตดุสิต มาช่วยจัดระเบียบตามมาตรการการเว้นระยะห่างทางสังคม หรือ Social Distancing ณ โรงเรียนวัดจันทรสโมสร เขตดุสิต กรุงเทพมหานคร เมื่อวันที่ 8 พฤษภาคม 2563
รัฐบาลไทย-ข่าวทำเนียบรัฐบาล-“บิ๊กอู๋” จับมือราชทัณฑ์ สร้างงานให้ผู้ต้องขัง 3.7 หมื่นคนมีอาชีพ คืนคนดีสู่สังคม
วันพุธที่ 14 มีนาคม 2561
“บิ๊กอู๋” จับมือราชทัณฑ์ สร้างงานให้ผู้ต้องขัง 3.7 หมื่นคนมีอาชีพ คืนคนดีสู่สังคม
ก.แรงงาน จับมือ กรมราชทัณฑ์ สถานประกอบการ คัดเลือกผู้ต้องขังชั้นดี ผู้ที่กําลังจะพ้นโทษ
ได้ฝึกอาชีพหรือประกอบอาชีพอิสระตามความต้องการ ตามโครงการ “โรงงานในเรือนจํา”ตั้งเป้าปี 2561 ผู้ต้องขัง 3.7 หมื่นคนมีงานทํา มีอาชีพ มีรายได้ คืนคนดีสู่สังคม
ก.แรงงาน จับมือ กรมราชทัณฑ์ สถานประกอบการ คัดเลือกผู้ต้องขังชั้นดี ผู้ที่กําลังจะพ้นโทษ
ได้ฝึกอาชีพหรือประกอบอาชีพอิสระตามความต้องการ ตามโครงการ “โรงงานในเรือนจํา”ตั้งเป้าปี 2561 ผู้ต้องขัง 3.7 หมื่นคนมีงานทํา มีอาชีพ มีรายได้ คืนคนดีสู่สังคม
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมโครงการประชารัฐ ร่วมสร้างงาน สร้างอาชีพผู้ต้องขัง ระหว่างภาครัฐและภาคเอกชน ตามโครงการ "โรงงานในเรือนจํา" ณ ห้องประชุมเทียน อัชกุล ชั้น 10 กรมการจัดหางาน กระทรวงแรงงาน โดยกล่าวว่า ปัจจุบันมีผู้ต้องขังในเรือนจําทั่วประเทศ 346,470 คน จากเรือนจําทั้งหมด 143 แห่ง ส่วนใหญ่จะมีอายุตั้งแต่ 18 - 35 ปี กระทรวงแรงงานมีเป้าหมายที่จะให้ผู้ต้องขังเหล่านี้ได้เข้าร่วมโครงการ "โรงงานในเรือนจํา" โดยในปี 2561 ได้ตั้งเป้าหมายไว้จํานวน 37,000 คน แบ่งเป็นกลุ่มผู้พ้นโทษ 10,000 คน และนักโทษชั้นดี 27,000 คนซึ่งจะฝึกทักษะและฝึกอาชีพเพื่อเตรียมความพร้อมก่อนพ้นโทษ โดยจะสอบถามความต้องการของผู้ต้องขังถึงความต้องการที่จะทํางานในสถานประกอบการหรือการประกอบอาชีพอิสระ เพื่อจะได้ดําเนินการตามความสมัครใจ
ทั้งนี้ โครงการ"โรงงานในเรือนจํา" เป็นความร่วมมือในรูปแบบประชารัฐระหว่างกระทรวงแรงงาน
กรมราชทัณฑ์ สภาอุตสาหกรรมแห่งประเทศไทย สภาหอการค้าแห่งประเทศไทย และหน่วยงานที่เกี่ยวข้อง ซึ่งจากการหารือในวันนี้มีสถานประกอบการตอบรับเข้าร่วมโครงการแล้วกว่า 40 แห่ง โดยกระทรวงแรงงานจะบูรณาการทํางานร่วมกับกระทรวงสาธารณสุข สํานักงาน ป.ป.ส. และกรมราชทัณฑ์ ดําเนินการคัดกรองผู้ต้องขังชั้นดี เป็นผู้มีวินัย และมีคุณสมบัติเหมาะสมที่จะเข้าร่วมโครงการฯ เพื่อให้ความเชื่อมั่นและสอดคล้องตามความต้องการของผู้ประกอบการ สําหรับลักษณะงานที่จะให้ผู้ต้องขังทํานั้น อาทิ ช่างทําทอง เย็บรองเท้าขุดลอกท่อ ตัดหญ้า ทาสีอาคาร เป็นต้น
พล.ต.อ.อดุลย์ฯ ได้มอบหมายให้กรมการจัดหางาน หารือในรายละเอียดกับกรมราชทัณฑ์ ภาคเอกชนและหน่วยงานที่เกี่ยวข้องก่อนเพื่อให้เกิดความชัดเจนให้แล้วเสร็จภายในต้นเดือนเมษายนนี้ จากนั้นจะลงนามในบันทึกความร่วมมือ (MOU) เพื่อทําให้เกิดการขับเคลื่อนการปฏิบัติอย่างเป็นรูปธรรมมากยิ่งขึ้น สอดคล้องตามนโยบายรัฐบาลที่จะไม่ทิ้งใครไว้ข้างหลัง อีกทั้งยังเป็นการส่งเสริมคนดีสู่สังคมอีกด้วย
-----------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 มีนาคม 2561
รัฐบาลไทย-ข่าวทำเนียบรัฐบาล-กสร. ห่วงใยนายจ้าง ลูกจ้างได้รับผลกระทบ “เซินติญ” สั่งดูแลเต็มที่
วันพฤหัสบดีที่ 26 กรกฎาคม 2561
กสร. ห่วงใยนายจ้าง ลูกจ้างได้รับผลกระทบ “เซินติญ” สั่งดูแลเต็มที่
กรมสวัสดิการและคุ้มครองแรงงาน ห่วงใยนายจ้าง ลูกจ้างที่ได้รับผลกระทบจากพายุ “เซินติญ” ส่งเจ้าหน้าที่ ลงพื้นที่ดูแลให้คําแนะนําด้านแรงงาน ขอนายจ้างเห็นใจลูกจ้างบ้านน้ําท่วม เดินทางไม่ได้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน กล่าวว่าจากอิทธิพลของพายุโซนร้อนเซินติญทําให้เกิดน้ําท่วมฉับพลัน น้ําป่าไหลหลากและดินถล่มใน 19 จังหวัด อาทิ กาญจนบุรี ตาก เชียงใหม่ แม่ฮ่องสอน เป็นต้น ส่งผลให้ประชาชน สถานประกอบกิจการ นายจ้าง ลูกจ้าง รวมไปถึงพื้นที่ทางการเกษตรในพื้นที่ดังกล่าวได้รับความเดือดร้อน กสร.ไม่ได้นิ่งนอนใจกับสถานการณ์ดังกล่าวได้เตรียมมาตรการช่วยเหลือผู้ประสบภัยโดยสั่งการให้เจ้าหน้าที่ลงพื้นที่ให้คําแนะนําในเรื่องของมาตรการด้านความปลอดภัยในการทํางาน อาทิ การดูแลเครื่องจักรและอุปกรณ์ไฟฟ้า และขอความร่วมมือให้นายจ้างดูแลลูกจ้างโดยเฉพาะสถานประกอบกิจการที่อยู่ในพื้นที่ประสบอุทกภัย และขอให้ผ่อนผันเรื่องเวลาการทํางานให้ลูกจ้างที่ที่อยู่อาศัยถูกน้ําท่วม หรือกรณีที่ลูกจ้างไม่สามารถเดินทางมาทํางานได้ขอให้นายจ้างอนุญาตให้ลูกจ้างหยุดงานโดยไม่ถือเป็นวันลา
อธิบดีกสร. สําหรับสถานประกอบกิจการ นายจ้างและลูกจ้างที่ได้รับผลกระทบจากสถานการณ์ดังกล่าว จนส่งผลเกี่ยวกับการทํางาน สามารถขอคําปรึกษาได้ที่ สํานักงานสวัสดิการและคุ้มครองแรงงานจังหวัดทุกจังหวัด หรือสายด่วน 1506 กด 3